ddrg/super_eurlex huggingface dataset:
Úradný vestník L 088 , 24/03/1998 S. 0007 - 0007



Nariadenie Komisie (ES) č. 649/98 z 23. marca 1998, ktoré mení prílohu k nariadeniu Rady (EHS) č. 2309/93 (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2309/93 z 22. júla 1993, ktorým sa ustanovujú postupy spoločenstva pre registráciu liekov a dohľad nad liekmi na humánne a veterinárne použitie a zriaďuje sa Európska agentúra pre hodnotenie liekov [1], najmä na jej článok 3 ods. 5, keďže z dôvodu ochrany zdravia ľudí a zvierat a špecifickej povahy trhu s veterinárnymi liekmi, by mali byť farmaceutické spoločnosti podporované, aby boli nové a/alebo inovačné lieky vo veterinárnej oblasti čo najskôr umiestnené na trh; keďže farmaceutické spoločnosti sú viazané na základné požiadavky na vývoj liekov vo vzťahu, okrem iného, na klinické a toxikologické štúdie; keďže tieto základné požiadavky sú rôzne podľa toho, či sú určené pre domáce zvieratá, zvieratá produkujúce potraviny pre ľudskú výživu alebo pre obe kategórie zvierat; keďže nové a inovačné veterinárne lieky by mali byť predmetom jednotnej a účinnej kontroly prostredníctvom farmakologickej ostražitosti; keďže, preto je výhodnejšie zveriť kontrolu najmä liekov jednému vnútroštátnemu orgánu alebo orgánu spoločenstva, bez ohľadu na jeho indikácie a cieľové druhy; keďže je tiež nevyhnutné zlepšiť priehľadnosť trhu s veterinárnymi liekmi a zjednodušiť prístup na trh tým, že sa farmaceutickým spoločnostiam ponúkne možnosť jedného typu vnútroštátnej registrácie alebo registrácie spoločenstva pre daný nový a/alebo inovačný liek bez ohľadu na cieľové druhy pre tento prípravok; keďže musí byť preto umožnené Európskej agentúre pre hodnotenie liekov previesť na žiadosť spoločnosti hodnotenie akéhokoľvek veterinárneho lieku obsahujúceho novú látku, ktorá ku dňu nadobudnutia účinnosti tohto nariadenia nebola schválená žiadnym členským štátom pre veterinárne použitie; keďže opatrenia požadované v tomto nariadení sú v súlade s názorom Stáleho výboru pre veterinárne lieky, PRIJALA TOTO NARIADENIE: Článok 1 V prílohe nariadenia (EHS) č. 2309/93 časť B posledná zarážka sa nahrádza nasledujúcim textom: "Veterinárne lieky, ktoré obsahujú nové účinné látky, ktoré ku dňu nadobudnutia účinnosti tohto nariadenia neboli schválené žiadnym členským štátom pre veterinárne použitie" . Článok 2 Toto nariadenie nadobudne účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné v jeho celistvosti a je priamo uplatniteľné vo všetkých členských štátoch. V Bruseli 23. marca 1998 Za Komisiu Martin Bangemann člen Komisie [1] Ú. v. ES L 214, 24.8.1993, s. 1. --------------------------------------------------
Official Journal L 096 , 28/03/1998 P. 0016 - 0016



NARIADENIE KOMISIE (ES) č. 692/98 z 27. marca 1998, ktorým sa mení a dopĺňa nariadenie (ES) č. 2050/97, ktorým sa stanovuje krátenie kompenzačných platieb v rámci systému podpory pre producentov ryže v určitých členských štátoch KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou (1), v znení nariadenia (ES) č. 192/98 (2), a najmä na jeho druhý pododsek článku 6 ods. 5, keďže článok 6 ods. 5 nariadenia (ES) č. 3072/95 stanovuje pre všetkých producentov v danom roku krátenie kompenzačných náhrad v prípade, že plocha pre pestovanie ryže prekročí v danom roku určitú základnú plochu; keďže článok 6 ods. 2 nariadenia Komisie (ES) č. 613/97 z 8. apríla 1997, ktorým sa stanovujú pravidlá uplatňovania naradenia Rady (ES) č. 3072/95 o podmienkach pre prideľovanie kompenzačných náhrad v rámci systému pomoci pre pestovateľov ryže (3), v znení nariadenia (ES) č. 1305/97 (4), stanovuje, že oznámenia členských štátov môžu byť za určitých podmienok opravené a po skontrolovaní opravených informácií Komisia musí, v prípade potreby, prepočítať výšku krátenia stanovenú podľa článku 6 ods. 5 nariadenia (ES) č. 3072/95; keďže Španielsko predložilo opravené oznámenie o ploche na pestovanie ryže v roku 1997; keďže táto plocha je menšia ako základná plocha stanovená pre uvedený členský štát; keďže po analýze informácií by sa malo zrušiť zníženie kompenzačných náhrad stanovené pre Španielsko v nariadení Komisie (ES) č. 2050/97 (5); keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJLALA TOTO NARIADENIE: Článok 1 V tabuľke v článku 1 nariadenia (ES) č. 2050/97 sa zrušuje odkaz na Španielsko a čiastka 27,75 ECU/ha. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. marca 1998 Za Komisiu Franz FISCHLER člen Komisie 1 Ú. v. ES L 329, 30.12.1995, s. 18. 2 Ú. v. ES L 20, 27.1.1998, s. 16. 3 Ú. v. ES L 94, 9.4.1997, s. 1. 4 Ú. v. ES L 177, 5.7.1997, s. 11. 5 Ú. v. ES L 287, 21.10.1997, s. 12.
Official Journal L 100 , 01/04/1998 P. 0049 - 0049



NARIADENIE KOMISIE (ES) č. 727/98 z 31. marca 1998, ktorým sa pozastavujú určité koncesie ustanovené v nariadeniach (ES) č. 1898/97 a (ES) č. 1899/97 stanovujúcich pravidlá v sektore bravčového mäsa a v sektoroch hydinového mäsa a vajec týkajúcich sa uplatňovania opatrení ustanovených nariadením Rady (ES) č. 3066/95 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3066/95 z 22. decembra 1995, ktorým sa stanovujú určité koncesie vo forme colných kvót spoločenstva pre určité poľnohospodárske výrobky a ktorými sa v podobe autonómnych a prechodných opatrení ustanovuje úprava určitých poľnohospodárskych koncesií ustanovených v Európskych dohodách, s cieľom zohľadnenia Dohody o poľnohospodárstve uzatvorenej počas uruguajského kola multilaterálnych obchodných rokovaní1 a ktoré bolo naposledy zmenené a doplnené nariadením (ES) č. 1595/972, najmä na jeho článok 8, keďže nariadenia Rady (ES) č. 703/983, ktorým sa pozastavujú určité koncesie ustanovené nariadením (ES) č. 3066/95, pozastavuje určité koncesie týkajúce sa výrobkov z bravčového mäsa a hydinového mäsa; keďže podľa toho by sa mali stanoviť výnimky z podrobných pravidiel uplatňovania ustanovených nariadeniami Komisie (ES) č. 1898/974, naposledy zmenené a doplnené nariadením (ES) č. 618/985 a (ES) č. 1899/976; keďže opatrenia ustanovené týmto nariadením sú v súlade so stanoviskom príslušných správnych výborov, PRIJALA TOTO NARIADENIE: Článok 1 Podávanie žiadostí o povolenia so zníženým clom podľa nariadenia (ES) č. 1898/97 a na skupiny 19, 20, 21, 22, 23 a 24 podľa nariadenia (ES) č. 1899/97 na výrobky z Českej republiky sa pozastavuje od 1. apríla 1998. Článok 2 Toto nariadenie nadobúda účinnosť 1. apríla 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 31. marca 1998 Za Komisiu Franz FISCHLER člen Komisie 1Ú. v. ES L 328, 30.12.1995, s. 31. 2Ú. v. ES L 216, 8.8.1997, s. 1. 3Ú. v. ES L 98, 31.3.1998, s. 1. 4Ú. v. ES L 267, 30.9.1997, s. 58. 5Ú. v. ES L 82, 19.3.1998, s. 35. 6Ú. v. ES L 267, 30.9.1997, s. 67.
31998R0780
15.4.1998 ÚRADNÝ VESTNÍK EURÓPSKYCH SPOLOČENSTIEV L 113/3
NARIADENIE RADY (ES) č. 780/98
zo 7. apríla 1998,
ktorýmsameníadopĺňanariadenie(ES)č.1488/96,pokiaľideopostupprij ímaniaprimeranýchopatrení
v prípade, že chýba základný predpoklad pre pokračovanie podporných opat rení
pre stredomorského partnera
RADA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
najmä na jej článok 235,
so zreteľom na návrh Komisie (1),
so zreteľom na stanovisko Európskeho parlamentu (2),
keďže článok 3 nariadenia Rady (ES) č. 1488/96 z 23. júla 1996
ofinančnýchatechnickýchopatreniach(MEDA)sprevádzajúcichreformu hospodárskych a sociálnych štruktúr v rámci Euro-stredomorského partnerstva (
3) stanovuje, že uvedené nariadenie
je založené na rešpektovaní demokratických a právnych zásada taktiež ľudských práv a základných slobôd, čo predstavuje jehozákladný prvok, ktorého narušenie oprávňuje na prijatie prime-raných opatrení;
keďžečlánok16nariadenia(ES)č.1488/96stanovuje,žekonečný
postup prijímania primeraných opatrení v prípade, že chýbazákladnýpredpokladprepokračovaniepodpornýchopatreníprestredomorského partnera, sa má stanoviť do 30. júna 1997;
keďže je preto potrebné zmeniť a doplniť nariadenie (ES)
č. 1488/96 s cieľom stanoviť takýto postup;keďžezmluvanestanovilapreprijatietohtonariadeniaprávomociiné než právomoci uvedené v článku 235,
PRIJALA TOTO NARIADENIE:
Článok 1
Článok 16 nariadenia (ES) č. 1488/96 sa nahrádza takto:
„Článok 16
Akchýbazákladnýpredpokladprepokračovaniepodporných
opatrení pre stredomorského partnera, Rada môže, konajúckvalifikovanou väčšinou na návrh Komisie, rozhodnúťo primeraných opatreniach.“
Článok 2
Totonariadenienadobúdaúčinnosťtretímdňomnasledujúcimpojeho uverejnení v Úradnom vestníku Európskych spoločenstiev .
Toto nariadenie je záväzné vo svojej celistvosti a je priamo uplatniteľné vo všetkých členských
štátoch.
V Bruseli 7. apríla 1998
Za Radu
predseda
D. BLUNKETT
(1) Ú. v. ES C 386, 20.12.1997, s. 9.
(2) Ú. v. ES C 104, 6.4.1998.
(3) Ú. v. ES L 189, 30.7.1996, s. 1.11/zv. 28 SK Úradný vestník Európskej únie 209
Úradný vestník L 163 , 06/06/1998 S. 0019 - 0019



Nariadenie Komisie (ES) č. 1177/98 z 5. júna 1998, ktorým sa mení a dopĺňa nariadenie (ES) č. 2629/97 týkajúce sa používania identifikačného kódu zvierat v rámci Talianska (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 820/97 z 21. apríla 1997 ustanovujúce systém identifikácie a registrácie hovädzieho dobytka a pokiaľ ide o označovanie hovädzieho mäsa a výrobkov z neho [1], najmä na jeho článok 10 písm. a), b) a c), keďže nariadenie Komisie (ES) č. 2629/97 [2], ktorým sa ustanovujú podrobné pravidlá týkajúce sa ušných značiek, registrov zvierat a pasov zvierat v rámci identifikačného a registračného systému hovädzieho dobytka; keďže ide o kód identifikácie hovädzieho dobytka, je vhodné zohľadniť problémy poznamenané orgánmi Talianska a tak umožniť týmto orgánom používať maximálne tri doplňujúce znaky; keďže je dôležité stanoviť, že tieto doplňujúce znaky nesmú tvoriť súčasť numerického kódu; keďže nariadenie (ES) č. 2629/97 by preto malo byť príslušne zmenené a doplnené; keďže opatrenia stanovené v tomto nariadení sú v súlade so stanoviskom výboru Európskeho poľnohospodárskeho usmerňovacieho a záručného fondu, PRIJALA TOTO NARIADENIE: Článok 1 Nasledujúci odsek 4 sa dopĺňa do článku 1 nariadenia (ES) č. 2629/97: "4. Okrem údajov uvedených v odseku 1 smie príslušný taliansky ústredný orgán použiť maximálne tri doplňujúce znaky. Tieto znaky nesmú byť súčasťou numerického kódu stanoveného v odseku 2 písm. b)." Článok 2 Toto nariadenie nadobudne účinnosť 20 dní po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. júna 1998 Za Komisiu Franz Fischler člen Komisie [1] Ú. v. ES L 117, 7.5.1997, s. 1. [2] Ú. v. ES L 354, 30.12.1997, s. 19. --------------------------------------------------
Úradný vestník L 159 , 03/06/1998 S. 0010 - 0010



Nariadenie Komisie (ES) č. 1141/98 z 2. júna 1998, ktorým sa mení a dopĺňa nariadenie (ES) č 1464/95 o osobitných podrobných pravidlách uplatňovania systému dovozných a vývozných licencií v sektore cukru KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 1785/81 o spoločnej organizácii trhov v sektore cukru [1], naposledy zmenenom a doplnenom nariadením (ES) 1599/96 [2], najmä na jeho článok 13 ods. 2 písm. b), keďže nariadenie Komisie (ES) 495/97 [3] mení a dopĺňa znenie článku 2a nariadenia Komisie (EHS) 3665/87 [4], naposledy zmenenom a doplnenom nariadením (ES) 604/98 [5], zavedením derogácie všeobecných ustanovení tým, že rozširuje platnosť vývoznej licencie obsahujúcej stanovenie preddavku vývoznej náhrady aj na výrobok spadajúci pod iný 12 ciferný kód výrobkov než ako je uvedený v oddieli 16 licencie, ak oba výrobky patria do tej istej skupiny výrobkov; keďže sa musí stanoviť zloženie týchto skupín výrobkov, aby bolo možné uplatniť nové znenie článku 2a nariadenia (EHS) 3665/87 na výrobky, na ktoré platí spoločná organizácia trhu s cukrom; keďže by sa na kontrolu tokov v obchode s tretími krajinami malo ustanoviť aj skladanie zábezpeky vzhľadom na inulínový sirup, ktorý patrí pod kód KN 17029080; keďže sa podľa toho musia zmeniť a doplniť články 2 a 8 nariadenia Kkomisie (ES) 1464/95 [6], zmenenom a doplnenom nariadením (ES) 2136/95 [7]; keďže opatrenia ustanovené týmto nariadením sú v súlade so stanoviskom Riadiaceho výboru pre cukor, PRIJALA TOTO NARIADENIE: Článok 1 Nariadenie (ES) 1464/95 sa týmto mení a dopĺňa takto: 1. V článku 2: a) doterajší text sa označuje ako odsek 1; b) Dopĺňa sa odsek s týmto znením: "2. Na účely uplatňovania článku 2a ods. 2 nariadenia (EHS) 3665/87 sa výrobky uvedené v článku 1 ods. 1 nariadenia (EHS) 1785/81 zaradia do týchto skupín: - výrobky uvedené v bode a) tvoria jednu skupinu výrobkov, - výrobky uvedené v bode d) tvoria jednu skupinu výrobkov, - výrobky uvedené v bodoch f) a g) tvoria jednu skupinu výrobkov." 2. Za poslednú zarážku článku 8 ods. 1 písm. c) sa doplní text: "a 0,60 ECU vzhľadom na inulínový sirup, ktorý patrí pod kód KN 17029080." Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Článok 1 ods. 1 sa však uplatní na prípady, ktoré sú v deň jeho uverejnenia stále otvorené. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 2. júna 1998 Za Komisiu Franz Fischler člen Komisie [1] Ú. v. ES L 177, 1.7.1981, s. 4. [2] Ú. v. ES L 206, 16.8.1996, s. 43. [3] Ú. v. ES L 77, 19.3.1997, s. 12. [4] Ú. v. ES L 351, 14.12.1987, s. 1. [5] Ú. v. ES L 80, 18.3.1998, s. 19. [6] Ú. v. ES L 144, 28.6.1995, s. 14. [7] Ú. v. ES L 214, 8.9.1995, s. 19. --------------------------------------------------
Úradný vestník L 166 , 11/06/1998 S. 0003 - 0003



Nariadenie Rady (ES, ESUO, Euratom) č. 1198/98 z 5. júna 1998, ktoré mení a dopĺňa nariadenie (Euratom, ESUO, EHS) č. 549/69, ktorým sa určujú kategórie úradníkov a ostatných zamestnancov Európskych spoločenstiev, na ktorých sa vzťahujú ustanovenia článku 12, článku 13 druhého pododseku a článku 14 protokolu o výsadách a imunitách spoločenstiev RADA EURÓPSKEJ ÚNIE, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, so zreteľom na Protokol o výsadách a imunitách Európskych spoločenstiev, a najmä na jeho články16 a 23, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Súdneho dvora [3], so zreteľom na stanovisko Dvora audítorov [4], (1) keďže Európsky menový inštitút už vydal stanovisko [5]; (2) keďže sa už založila Európska centrálna banka; (3) keďže je vhodné rozšíriť na Európsku centrálnu banku uplatňovanie nariadenia (Euratom, ESUO, EHS) č. 549/69 [6], aby sa zabezpečilo, že jej zamestnanci vzhľadom na ich povinnosti a zodpovednosť a na ich špecifické postavenie požívajú také isté výhody, imunity a možnosti; PRIJALA TOTO NARIADENIE: Článok 1 Článok 4a nariadenia (Euratom, ESUO, EHS) č. 549/69 sa zrušuje počnúc dňom nasledujúcim po dni ukončenia likvidácie Európskeho menového inštitútu. Článok 2 "Článok 4c Bez toho, aby bol dotknutý článok 23 Protokolu o výsadách a imunitách Európskych spoločenstiev vzhľadom na členov Rady guvernérov a Generálnej rady Európskej centrálnej banky, výsady a imunity stanovené v článku 12, článku 13, druhý pododsek a článku 14 protokolu, sa budú uplatňovať za takých istých podmienok a v rovnakom rozsahu, ako tie, ktoré sú uvedené v článkoch 1,2 a 3 tohto nariadenia na: - zamestnancov Európskej centrálnej banky, - osoby, ktoré poberajú invalidné, dôchodkové alebo pozostalostné dávky vyplácané Európskou centrálnou bankou." Článok 3 Toto nariadenie sa uplatňuje od 1. júna 1998. Článok 4 Toto nariadenie nadobúda účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 5. júna 1998 Za Radu predseda G. Brown [1] Ú. v. ES C 118, 17.4.1998, s. 15. [2] Stanovisko zo dňa 28. mája 1998 (zatiaľ neuverejnené v úradnom vestníku). [3] Stanovisko zo dňa 6. mája 1998 (zatiaľ neuverejnené v úradnom vestníku). [4] Stanovisko zo dňa 14. mája 1998 (zatiaľ neuverejnené v úradnom vestníku). [5] Stanovisko zo dňa 6. apríla 1998 (zatiaľ neuverejnené v úradnom vestníku). [6] Ú. v. ES L 74, 27.3.1969, s. 1. Nariadenie naposledy zmenené a doplnené nariadením (ESUO, ES, Euratom) č. 2191/97 (Ú. v. ES L 301, 5.11.1997, s. 3). --------------------------------------------------
Official Journal L 175 , 19/06/1998 P. 0009 - 0010



NARIADENIE KOMISIE (ES) č. 1266/98 z 18. júna 1998, ktorým sa mení a dopĺňa nariadenie (ES) č. 996/97 o otvorení a správe dovozných colných kvót na mrazenú tenkú bránicu z hovädzích zvierat patriacich pod kód KN 0206 29 91 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1095/96 z 18. júna 1996 o uplatňovaní koncesií stanovených v zozname CXL, ktoré boli vypracované ako dôsledok záverov XXIV.6 rokovaní GATT(1), a najmä na jeho článok 1 (1), keďže nariadenie Komisie (ES) č. 996/97(2), naposledy zmenené a doplnené nariadením (ES) č. 260/98(3), stanovuje presné pravidlá uplatňovania dovoznej kvóty 1 500 ton mrazenej tenkej bránice na viacročnej báze; keďže je potrebné špecifikovať spôsob vyplňovania certifikátov o pravosti a doplniť spôsob zaznamenávania s tým súvisiacich údajov do dovozných licencií; keďže je potrebné objasniť kritériá spôsobilosti budúcich obchodníkov a zosúladiť ich s kritériami pre iné dovozné schémy; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 Nariadenie (ES) č. 996/97 sa mení a dopĺňa takto: 1. článok 2 sa nahrádza takto: "Článok 2 1. Dovoz mäsa v množstvách uvedených v článku 1 (3) je podmienený predložením dovoznej licencie. 2. Žiadosti o licencie a samotné licencie obsahujú tieto údaje: a) v oddieli 8 krajinu pôvodu; b) v oddieli 20 aspoň jeden výraz z nasledujúcich: - Músculos del diafragma y delgados [Reglamento (CE) no 996/97] - Mellemgulv (forordning (EF) nr. 996/97) - Saumflaisch (Verordnung (EG) Nr. 996/97) - [ () . 996/97] - Thin skirt (Regulation (EC) No. 996/97) - Hampe [rglement (CE) no 996/97] - Pezzi detti "hampes" [regolamento (CE) n. 996/97] - Omloop (Verordening (EG) nr. 996/97) - Diafragma [Regulamento (CE) no. 996/97] - Kuveliha (asetus (EY) N:o 996/97) - Mellangärde (förordning (EG) nr. 996/97). 3. Dovozné povolenia stratia platnosť 30. júna po dni ich vydania." 2. Nasledujúci odsek 4 sa vkladá do článku 3: "4. Jeho originál a kópie môžu byť napísané strojom alebo rukou. V druhom prípade sa musí použiť čierny atrament a veľké tlačené písmená." 3. V článku 5 (3) sa slová "uvedený v článku 11 (1)" vypúšťajú. 4. Článok 7 a) sa nahrádza takto: "a) žiadatelia o dovozné licencie musia byť fyzické alebo právnické osoby, ktoré pri podaní žiadosti musia kompetentným orgánom príslušného členského štátu spoľahlivo preukázať, že aspoň jedenkrát za posledných 12 mesiacov obchodovali s hovädzím a teľacím mäsom s nečlenskými krajinami; musia byť vo svojej krajine zaregistrovaní ako platcovia DPH." 5. Článok 7 c) a d) sa ruší. Článok 2 Toto nariadenie nadobúda účinnosť siedmy deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 18. júna 1998 Za Komisiu Franz FISCHLER člen Komisie (1) Ú. v. ES L 146, 20.6.1996, s. 1. (2) Ú. v. ES L 144, 4.6.1997, s. 6. (3) Ú. v. ES L 25, 31.1.1998, s. 42.
Úradný vestník L 178 , 23/06/1998 S. 0005 - 0005



Nariadenie Komisie (ES) č. 1285/98 z 22. júna 1998, ktorým sa mení a dopĺňa nariadenie (EHS) č. 2123/89 stanovujúce zoznam reprezentatívnych trhov s bravčovým mäsom v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené nariadením (ES) č. 3290/94 [2], najmä na jeho článok 4 (6), keďže nariadením Komisie (EHS) č. 2123/89 [3], naposledy zmeneným a doplneným nariadením (ES) č. 532/96 [4], sa určil zoznam reprezentatívnych trhov s bravčovým mäsom v spoločenstve; keďže v Írsku, Luxembursku a Španielsku sa uskutočnili zmeny reprezentatívnych trhov; keďže zoznam reprezentatívnych trhov s bravčovým mäsom v spoločenstve uvedený v prílohe k nariadeniu (EHS) č. 2123/89 by sa mal podľa toho upraviť; keďže opatrenia ustanovené v tomto nariadení sú v súlade so stanoviskom Riadiaceho výboru pre bravčové mäso, PRIJALA TOTO NARIADENIE: Článok 1 Príloha k nariadeniu (EHS) č. 2123/89 sa mení a dopĺňa takto: 1. bod 4 sa nahrádza takto: "4. Nasledovná skupina centier cenového monitoringu: Ebro (Zaragoza), Mercolleida (Lleida), Campillos (Málaga), Segovia, Segura (Murcia), Silleda (Pontevedra) a nasledovná skupina trhov: Alhama (Murcia), Barcelona, Binefar (Huesca), Burgos, Calamocha (Teruel), Mollerussa (Lleida), Pamplona, Porriño (Pontevedra), Segovia, Sierra de Yeguas (Málaga), Valdepeñas (Ciudad Real)."; 2. bod 7 sa nahrádza takto: "7. Nasledovná skupina trhov: Rooskey, Waterford, Tralee a Mitchelstown."; 3. bod 9 sa nahrádza takto: "9. Nasledovný trh: Esch." Článok 2 Toto nariadenie nadobúda účinnosť 1. júla 1998. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. júna 1998 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 349, 31.12.1994, s. 105. [3] Ú. v. ES L 203, 15.7.1989, s. 23. [4] Ú. v. ES L 78, 28.3.1996, s. 14. --------------------------------------------------